Пламен Макариев
Пламен Матеев Макариев е български философ, доктор на философските науки, професор във Философския факултет и бивш ръководител на катедра „Философия“ в СУ „Св. Климент Охридски“.

Биография 
Роден е на 17 май 1955 г. в София. Завършва специалност „Философия“ в СУ през 1978 г. От 1980 е асистент във Философския факултет на СУ. През 1987 г. получава степен „кандидат на философските науки“. От 1996 г. е доцент. През 1986 г. специализира във Виенския университет, като участва в семинар на Карл Попър. От 1999 г. е ръководител на катедра „Философия“ в СУ. Научните му интереси са в областта на философските проблеми на рационалността и на интеркултурните отношения.

Библиография 
 Мултикултурализмът между толерантността и признанието. Към един диалогичен подход. София: Изток–Запад, 2008.
 Малцинствени политики и делиберативна демокрация. София: Изток–Запад, 2009.

Външни препратки 
 От и за Пламен Макариев в Националния каталог на академичните библиотеки в страната НАБИС
 Страница на Пламен Макариев на сайта на Центъра за изследване на религиите към Софийския университет

Български философи
Възпитаници на Софийския университет
Преподаватели в Софийския университет
Родени в София